Kutsume isadepäeval peresid Kiek in de Köki torni veenäitusele!
11. novembril kell 12.00 –15.00 leiab iga pereliige tornist midagi põnevat!
Saab näha näitust „Puhas vesi“, mis jutustab lugu tallinlaste puhta veega varustamisest minevikust tänaseni.
Kus asusid linna tuntuimad kaevud ning millised on nendega seotud lood ja legendid? Millal rajati kivist Ülemiste veejuhe, mis vallikraavid veega täitis ning veskirattad käivitas? Kus voolas väike Härjapea jõgi ning mida joodi vee asemel, kui puhast joogivett ei olnud piisavalt? Kas Ülemiste vanakese legendil ka tõepõhi all on?
Nendele ja paljudele teistele põnevatele küsimustele saate perepäeval vastused. Külas on ka AS Tallinna Vesi töötajad, kes räägivad, kuidas toimub veepuhastus tänapäeval. Perepäev toimub nii eesti kui ka vene keeles.
Perepäeva kava:
12.00 – 12.45 Ekskursioon näitusel “Puhas vesi. Tallinna veevarustuse lugu” vene keeles, giid Julia Voinova
12.00 – 13.00 Haridusprogramm „Kuidas järveveest saab puhas joogivesi“ eesti keeles, Kiek in de Köki I korrusel (AS Tallinna Vesi)
13.00 – 14.00 Haridusprogramm „Kuidas järveveest saab puhas joogivesi“ vene keeles, Kiek in de Köki I korrusel (AS Tallinna Vesi)
14.00 – 15.00 Ekskursioon näitusel “Puhas vesi. Tallinna veevarustuse lugu” eesti keeles, giid Toomas Abiline
Perepäeval osalemine muuseumipiletiga.
Palume registreerida SIIN või tel 6 44 66 86